2006 tilskuer så på i Gigantium Isarena til sæsonens første lokalopgør, og det blev en jævnbyrdig og lige kamp.

Den ordinære spilletid sluttede uafgjort 3-3, selv om hjemmeholdet AaB var langt flittigst til at afslutte. AaB vandt skudstatistikken med 48-29 Næsten fem minutter inde i den forlængede spilletid fik AaB endelig udbytte af de mange skud på mål. Pär Bäcker blev matchvinder for hjemmeholdet, som dermed stadig er ubesejret efter tre spillerunder, mens Frederikshavn stadig er uden sejr.